

**ŠILALĖS RAJONO SAVIVALDYBĖS**

**TARYBA**

**SPRENDIMAS**

**DĖL ĮSIPAREIGOJIMŲ SKIRTI LĖŠAS IR LEIDIMŲ PASIRAŠYTI SUTARTIS**

2017 m. birželio 22 d. Nr. T1-175

Šilalė

Vadovaudamasi Lietuvos Respublikos vietos savivaldos įstatymo 16 straipsnio 2 dalies 15 punktu, atsižvelgdama į Šilalės Simono Gaudėšiaus gimnazijos 2017 m. birželio 16 d. raštą Nr. SD-167 „Dėl leidimo pasirašyti sutartį ir lėšų skyrimo“, Šilalės r. Pajūrio Stanislovo Biržiškio gimnazijos 2017 m. birželio 12 d. raštą Nr. SD2-117 „Dėl lėšų skyrimo“ ir Šilalės rajono savivaldybės administracijos Kvėdarnos seniūnijos 2017 m. birželio 9 d. raštą Nr. 07-135 „Dėl leidimo pasirašyti darbų atlikimo sutartį“, Šilalės rajono savivaldybės taryba n u s p r e n d ž i a :

1. Įsipareigoti skirti Šilalės Simono Gaudėšiaus gimnazijai lėšas iš Šilalės rajono savivaldybės biudžeto ar kitų šaltinių iki 36 888,00 Eur keleivinio lifto neįgaliesiems įrengimui finansuoti, jei Lietuvos Respublikos švietimo ir mokslo ministerija 2018 metais neskirs lėšų iš Valstybės investicijų programos Šilalės Simono Gaudėšiaus gimnazijos investicijų projektui „Šilalės Simono Gaudėšiaus gimnazijos Šilalėje, J. Basanavičiaus g. 25, pastatų rekonstravimas ir plėtra“.

2. Leisti Šilalės Simono Gaudėšiaus gimnazijos direktoriui pasirašyti keleivinio lifto neįgaliesiems įrengimo sutartį su viešojo pirkimo konkurso laimėtoju.

3. Įsipareigoti skirti Šilalės r. Pajūrio Stanislovo Biržiškio gimnazijai lėšas iš Šilalės rajono savivaldybės biudžeto ar kitų šaltinių nuožulniojo keltuvo neįgaliesiems įrengimui finansuoti 2017 m. – 18 000,00 Eur, 2018 m. – iki 17 574,00 Eur.

4. Leisti Šilalės r. Pajūrio Stanislovo Biržiškio gimnazijos direktoriui pasirašyti nuožulniojo keltuvo neįgaliesiems įrengimo sutartį su viešojo pirkimo konkurso laimėtoju.

5. Įsipareigoti skirti 2018 metais Šilalės rajono savivaldybės administracijos Kvėdarnos seniūnijai lėšas iš Šilalės rajono savivaldybės biudžeto ar kitų šaltinių iki 26 478,71 Eur Šilalės g., Jūros g. Kvėdarnos miestelyje ir Jūros g., Liubarto g., Upynės g. Pajūralio kaime gatvių apšvietimo oro linijų keitimo į požemines kabelių linijas darbų finansavimui.

6. Leisti Šilalės rajono savivaldybės administracijos Kvėdarnos seniūnui pasirašyti Šilalės g., Jūros g. Kvėdarnos miestelyje ir Jūros g., Liubarto g., Upynės g. Pajūralio kaime gatvių apšvietimo oro linijų keitimo į požemines kabelių linijas rangos darbų sutartį su viešojo pirkimo konkurso laimėtoju.

7. Paskelbti informaciją apie šį sprendimą vietinėje spaudoje, o visą sprendimą – Šilalės rajono savivaldybės svetainėje [www.silale.lt](http://www.silale.lt/).

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Meras Jonas Gudauskas